Diari Oficial de la Generalitat Valenciana


Sumari del DOGV 3848, del 02-10-2000 (2000/7540)

ORDRE de 4 de setembre de 2000, de la Conselleria de Cultura i Educació, per la qual es modifica l'autorització del centre docent britànic a Espanya anomenat El Plantío International School, de Paterna-La Cañada (València).
-------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3848

Data del DOGV
:   02-10-2000

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2000/7540


Data del document
:   04-09-2000

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Paterna
    * ensenyament privat

ORDRE de 4 de setembre de 2000, de la Conselleria de Cultura i Educació, per la qual es modifica l'autorització del centre docent britànic a Espanya anomenat El Plantío International School, de Paterna-La Cañada (València). [2000/F7540]
  
L'expedient l'ha iniciat la titularitat del centre en sol·licitud d'autorització per a impartir els ensenyaments de Year 12 (16 anys) a Year 13 (18 anys).
  
L'Ordre de 17 de juny de 1999, de la Conselleria de Cultura, Educació i Ciència (DOGV de 29 de juliol de 1999), va modificar l'autorització del centre docent britànic a Espanya El Plantío International School, i la va transformar en definitiva des del curs Nursery (3-4 anys) fins al Year 11 (16 anys), amb una capacitat total de 600 alumnes.
  
Atès que consta en l'expedient el certificat del British Council sobre el resultat de la inspecció britànica, on es constata el compliment dels requisits per a l'autorització temporal fins al 31 de desembre de 2000, des de Year 12 (16 anys) fins a Year 13 (18 anys), per a un màxim de 100 alumnes, i es condiciona el manteniment de l'autorització al resultat d'una inspecció posterior.
  
Vists la Llei Orgànica 8/1985, de 3 de juliol (BOE de 04.07.1985), Reguladora del Dret a l'Educació; la Llei Orgànica 1/1990, de 3 d'octubre (BOE de 04.10.1990), d'Ordenació General del Sistema Educatiu; el Reial Decret 806/1993, de 28 de maig (BOE de 23.06.1993), sobre règim de centres estrangers a Espanya, i la resta de la legislació general que hi resulte aplicable.
  
Fent ús de les atribucions que em conferix l'article 35 de la Llei de Govern Valencià,
  
ORDENE
  
Primer
  
Modificar l'autorització del centre docent britànic que més avall s'indica, a fi d'ampliar-la temporalment, fins al 31 de desembre de 2000, per als cursos de Year 12 (16 anys) i Year 13 (18 anys), i establir la vigència i capacitat en els termes que s'hi indiquen:
  
Centre: El Plantío International School.
  
Codi: 92005336.
  
Domicili: c/ 233, núm. 36.
  
Localitat: Paterna-La Cañada.
  
Província: València.
  
Titular: Alberto Rodríguez Pascual i Lucía Ortega Llorca.
  
Ensenyaments autoritzats: currículum nacional d'Anglaterra i País de Gal·les.
  
Amb caràcter definitiu des del curs Nursery (3-4 anys) fins a Year 11 (16 anys), i una capacitat total de 600 alumnes.
  
Amb caràcter temporal i vigència des de l'inici del curs acadèmic 1999/2000 fins al 31 de desembre de 2000, els cursos de Year 12 (16 anys) i Year 13 (18 anys), amb una capacitat màxima de 100 alumnes. L'autorització definitiva dels citats cursos resta condicionada al que resulte de l'informe de la Inspecció britànica.
  
Alumnat autoritzat: espanyol i estranger.
  
Segon
  
El centre haurà d'impartir el currículum de llengua i cultura espanyoles, així com la llengua pròpia de la Comunitat Valenciana, establits per l'administració educativa, conformement al que es disposa en l'article 11 i la disposició transitòria segona del Reial Decret 806/1993.
  
Tercer
  
El reconeixement dels estudis cursats s'ajustarà a allò disposat en la normativa reguladora de l'homologació i convalidació de títols i estudis estrangers d'educació no universitària, segons el que disposa l'article 8 del Reial Decret 806/1993.
  
Disposició addicional
  
La citada autorització donarà lloc a la corresponent inscripció en el Registre de Centres Docents de la Comunitat Valenciana.
  
Conformement al que s'establix en els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciosa Administrativa, contra el present acte, que posa fi a la via administrativa, es podrà interposar, potestativament, un recurs de reposició o bé plantejar directament un recurs contenciós administratiu, atenent els terminis i davant els òrgans que s'indiquen a continuació:
  
a) El recurs de reposició s'haurà d'interposar davant el conseller de Cultura i Educació, en el termini d'un mes a comptar des de l'endemà de la notificació o publicació, segons corresponga.
  
b) El recurs contenciós administratiu s'haurà de plantejar davant el Tribunal Superior de Justícia de la Comunitat Valenciana, en el termini de dos mesos a comptar des de l'endemà de la notificació o publicació, segons corresponga.
  
València, 4 de setembre de 2000
  
El conseller de Cultura i Educació,
  
MANUEL TARANCÓN FANDOS